**6. PIELIKUMS. LĪGUMA VEIDNE STARP LABUMA GUVĒJIEM UN DALĪBNIEKIEM**

**LĪGUMS – ERASMUS+ – PERSONU MOBILITĀTE**

Projekta numurs:[YYYY-R-NA00-KA000-FFF-000000000]

[Šī veidne ir piemērojama individuāliem personāla mobilitātes pasākumiem sporta jomā. Dzelteni iekrāsotais teksts ir norādījumi šīs dotācijas līguma veidnes izmantošanai. Kad dokuments ir aizpildīts, lūdzu, izdzēsiet šo tekstu. Pelēkā krāsā iezīmētais lauks jāaizstāj ar katrā atsevišķā gadījumā attiecīgo informāciju. Izvēles [*zaļās kvadrātiekavās*] nozīmē to, ka jāizvēlas piemērotā izvēle, savukārt neizvēlētās izvēles jāizdzēš.

Veidnes saturs nosaka minimālās prasības, un tāpēc to nevajadzētu dzēst. Šo veidni var papildināt Valsts aģentūra (VA) vai labuma guvējs]

Joma: Sports

Pasākuma veids: [izmantojiet aktivitāšu veidu klasifikāciju no “Erasmus+” programmas vadlīnijām, piem., “Ēnošanas” darbā un novērošanas periodi]

“Erasmus+” mobilitātes ID numurs: [ja ir pieejams vai N/A]

**PREAMBULA**

Šis **Līgums** (“Līgums”) ir noslēgts **starp** šādām pusēm:

**no vienas puses,**

**organizācija** (“organizācija”),

[nosūtītājas organizācijas pilns oficiālais nosaukums]

[oficiālais juridiskais statuss]

[oficiālais reģistrācijas numurs]

[pilna oficiālā adrese]

[E-pasts]

[OID],

kuru šā Līguma parakstīšanas nolūkā pārstāv [vārds un uzvārds, funkcija]

**un,**

**no otras puses,**

**“dalībnieks”**

[vārds un uzvārds], dzīvesvietas adrese: [pilna oficiālā adrese]

Dzimšanas datums:

Tālrunis:

E-pasts:

*[Izvēle dalībniekiem, kas saņem finansiālu atbalstu no Erasmus+, izņemot tos, kuriem piemēro 3.4. punkta 2. izvēli:*

Bankas konts, kurā jāiemaksā finansiālais atbalsts:

Bankas konta turētājs:

Bankas nosaukums:

BIC/SWIFT kods:

Konta/IBAN numurs:*]*

Iepriekš minētās puses ir vienojušās noslēgt šo Līgumu.

Līgumu veido turpmāk uzskaitītais.

Noteikumi un nosacījumi

Pielikums. *Erasmus+* mācību līgums[[1]](#footnote-2)

Noteikumos un nosacījumos paredzētajiem noteikumiem ir augstāks spēks nekā tiem, kas paredzēti Līguma pielikumā.

**NOTEIKUMI UN NOSACĪJUMI**

#### **1. PUNKTS. LĪGUMA PRIEKŠMETS**

1.1. Šajā Līgumā ir paredzētas tiesības, pienākumi un noteikumi, ko piemēro atbalstam, kuru piešķir mobilitātes pasākuma īstenošanai “Erasmus+” programmas ietvaros.

1.2. Organizācija sniedz dalībniekam atbalstu mobilitātes pasākuma veikšanai.

1.3. Dalībnieks pieņem atbalstu vai pakalpojumu sniegšanu, kā norādīts šā Līguma 3. punktā, un apņemas veikt mobilitātes pasākumu, kā aprakstīts Līguma pielikumā.

1.4. Abas puses pieprasa un vienojas par grozījumiem šajā Līgumā, nosūtot oficiālu paziņojumu vēstulē vai elektroniski. Līguma grozījumi stājas spēkā dienā, kad tos ir parakstījis (vai apstiprinājis) saņēmējs. Grozījumus piemēro no to spēkā stāšanās datuma vai citas grozījumos norādītās dienas.

**2. PUNKTS. ILGUMS UN SĀKUMA DATUMS**

2.1. Līgums aptver periodu no [datums] līdz [datums] [šis periods ietver mobilitātes fiziskos un virtuālos komponentus, kā norādīts Līguma pielikumā, un ceļošanas dienas].(Detalizēts grafiks sniegts šā Līguma pielikumā).

**3. PUNKTS. FINANSIĀLAIS ATBALSTS UN CITA VEIDA ATBALSTS**

3.1. Finansiālo atbalstu aprēķina saskaņā ar finansēšanas noteikumiem, kas norādīti “Erasmus+” programmas vadlīnijās [202X. gada versija].

3.2. Dalībnieks saņem finansiālu atbalstu no “Erasmus+” ES līdzekļiem […] dienas, [dienu skaits ir vienāds ar fiziskās mobilitātes perioda ilgumu plus ceļošanas dienas; ja dalībnieks nesaņems finansiālu atbalstu daļai vai visam mobilitātes periodam, šis dienu skaits attiecīgi jāpielāgo].

3.3. Dalībnieks var iesniegt pieprasījumu fiziskās mobilitātes perioda pagarināšanai, ņemot vērā “Erasmus+” programmas vadlīnijās [202X. gada versija] norādītos ierobežojumus [X] dienas [jāaizpilda labuma guvējam atbilstoši “Erasmus+” programmas vadlīniju noteikumiem]. Ja organizācija rakstiski piekrīt pagarināt mobilitātes perioda ilgumu, Līgums ir uzskatāms par grozītu.

3.4. *[1. izvēle*

Organizācija nodrošina dalībniekam nepieciešamo atbalstu, samaksājot summu […] EUR apmērā.*]*

*[2. izvēle*

Organizācija sniedz dalībniekam nepieciešamo atbalstu, tieši nodrošinot nepieciešamos atbalsta pakalpojumus. Organizācija nodrošina, ka šī tiešā pakalpojumu sniegšana atbilst nepieciešamajiem kvalitātes un drošības standartiem.*]*

*[3. izvēle*

Organizācija sniedz dalībniekam nepieciešamo atbalstu, samaksājot summu […] EUR apmērā un tieša nodrošinājuma veidā [ceļošana/ individuālais atbalsts/ lingvistiskais atbalsts/ kursu maksa/ iekļaušanas atbalsts].

Organizācija nodrošina, ka tieša pakalpojumu sniegšana atbilst nepieciešamajiem kvalitātes un drošības standartiem. *]*

3.5. Dalībniekam ir tiesības saņemt attiecināmo iekļaušanas atbalsta izmaksu atlīdzināšanu 100 % apmērā. Radušos izdevumu atlīdzināšanu pamatos dalībnieka iesniegtie apliecinošie dokumenti.

**4. PUNKTS. TIESĪBAS SAŅEMT FINANSIĀLU ATBALSTU**

4.1. Dalībnieks ir tiesīgs saņemt finansiālo atbalstu, balstoties uz iepriekš 3. punktā minēto, ja mobilitātes aktivitāte ir faktiski īstenota Līguma 2. punktā noteiktajā periodā. Tam ir jābūt saskaņā ar piemērojamajiem Latvijas Republikas tiesību aktiem nodokļu, darba un sociālā nodrošinājuma jomā. Ja finansiālā atbalsta pamatā ir faktiskās izmaksas, tām jābūt balstītām apliecinošos dokumentos, piemēram, rēķinos, kvītīs u.c.

4.2. Finansiālo atbalstu nedrīkst izmantot tādu pasākuma izmaksu segšanai, kurām jau piešķirti Eiropas Savienības fondu līdzekļi. Tomēr finansiālais atbalsts ir saderīgs ar jebkuru citu finansējuma avotu, ieskaitot darba algu, ko dalībnieks varētu saņemt par savu praksi vai mācīšanas aktivitātēm, vai jebkuru citu darbu ārpus mobilitātes pasākumiem, ja vien tiek veikti Līguma 1. pielikumā paredzētie pasākumi.

4.3. Dalībnieks nevar pieprasīt izmaksu atlīdzināšanu par zaudējumiem valūtas maiņas dēļ vai bankas izmaksām, ko dalībnieka banka iekasē par pārskaitījumiem no nosūtošās organizācijas.

**5. PUNKTS. MAKSĀJUMU KĀRTĪBA**

*[Izvēle, ja 3.4. punktā ir izvēlēta 1. vai 3. izvēle*

5.1. Pēc tam, kad abas puses ir parakstījušas Līgumu, vai pēc ierašanās apstiprinājuma saņemšanas, bet ne vēlāk kā līdz Līguma 2.1. punktā norādītajam mobilitātes perioda sākuma datumam, dalībniekam 30 kalendāro dienu laikā tiek izmaksāts priekšfinansējums […%] [nosūtītāja organizācija var izvēlēties starp 50 % un 100 %] apmērā no Līguma 3. punktā noteiktās summas. Ja dalībnieks laikus nav iesniedzis apliecinošos dokumentus saskaņā ar nosūtītāja organizācijas grafiku, tad, pamatojoties uz attaisnojošiem iemesliem, izņēmuma kārtā var rakstveidā apstiprināt vēlāku priekšfinansējuma maksājumu.*]*

*[Izvēle, ja maksājums saskaņā ar Līguma 5.1. punktu ir mazāks par 100 % no finansiālā atbalsta*

5.2. Dalībnieka ziņojuma iesniegšanu ES pārskata tiešsaistes rīkā uzskata par dalībnieka pieprasījumu samaksāt finansiālā atbalsta atlikumu. Organizācija 45 kalendāro dienu laikā veic atlikuma maksājumu vai izdod atgūšanas rīkojumu gadījumā, ja jāveic atmaksa.*]*

*[Izvēle, ja 3.4. punktā ir izvēlēta 2. izvēle*

Neattiecas*]*

**6. PUNKTS. FINANSIĀLĀ ATBALSTA ATGŪŠANA NO DALĪBNIEKA**

6.1. Ja dalībnieks neievēro Līguma noteikumus vai izbeidz Līgumu pirms tā beigām tādu iemeslu dēļ, kas nav minēti 13.1. punktā, dalībnieks atgriež izmaksāto finansiālo atbalstu, izņemot gadījumos, kad ar nosūtītāju organizāciju ir panākta cita vienošanās. Nosūtītāja organizācija par to ziņo Valsts aģentūrai, kura šādu kārtību apstiprina.

**7. PUNKTS. APDROŠINĀŠANA**

7.1. Pirms mobilitātes sākuma organizācija pārliecinās, vai dalībniekam ir atbilstošs apdrošināšanas segums, vai nu veicot apdrošināšanu pašai, vai arī noslēdzot vienošanos ar uzņemošo organizāciju, lai tā sniegtu apdrošināšanu, vai sniedzot dalībniekam attiecīgo informāciju un atbalstu, lai viņš veiktu apdrošināšanu pats. [Ja uzņemošā organizācija Līguma 7.3. punktā identificēta kā atbildīgā puse, šim Līgumam jāpievieno īpašs dokuments, kas nosaka apdrošināšanas nosacījumus un ietver uzņemošās organizācijas piekrišanu.]

7.2. Apdrošināšanas segums ietver vismaz veselības apdrošināšanu, civiltiesiskās atbildības apdrošināšanu un nelaimes gadījumu apdrošināšanu. [ES iekšējās mobilitātes gadījumā dalībnieka valsts veselības apdrošināšanā, izmantojot Eiropas veselības apdrošināšanas karti, tiks iekļauts pamata segums dalībnieka uzturēšanās laikā citā ES valstī. Tomēr šis segums var nebūt pietiekams visās situācijās, piemēram, repatriācijas vai īpašas medicīniskas iejaukšanās gadījumā, vai starptautiskas mobilitātes gadījumā. Tādā gadījumā var būt nepieciešama papildu privātā veselības apdrošināšana. Civiltiesiskās atbildības un nelaimes gadījumu apdrošināšana sedz zaudējumus, ko radījis dalībnieks vai kas radušies dalībniekam viņa uzturēšanās laikā ārzemēs. Dažādās valstīs pastāv dažādi šādas apdrošināšanas noteikumi, un pastāv risks, ka uz dalībniekiem neattiecas standarta shēmas, piemēram, ja viņi netiek uzskatīti par darba ņēmējiem vai oficiāli iekļauti uzņemošajā organizācijā. Papildus iepriekš minētajam ieteicama apdrošināšana pret dokumentu, ceļošanas biļešu un bagāžas nozaudēšanu vai zādzību. Valsts aģentūra var papildināt Līguma 7.2. punktu, ja ir pamatoti pielāgot noklusējuma prasības valsts apstākļiem.]

[Ieteicams iekļaut arī šādu informāciju:] [Apdrošināšanas pakalpojumu sniedzējs(-i), apdrošināšanas numurs un apdrošināšanas polise].

7.3. Par apdrošināšanas segumu atbildīgā puse ir: [organizācija VAI dalībnieks, VAI uzņemošās organizācijas] [Atsevišķu apdrošināšanu gadījumā atbildīgās puses var būt atšķirīgas, un tās tiks uzskaitītas šeit atbilstoši to attiecīgajiem pienākumiem].

**8. PUNKTS. TIEŠSAISTES LINGVISTISKAIS ATBALSTS (*OLS*)**

*[Izvēle, ja dalībnieks izmanto OLS:*

8.1. Dalībnieks apgūst to *OLS* valodas kursu, kuru tam piešķīrusi organizācija*. [Izvēle, ja labuma guvējs vēlas pieprasīt OLS novērtējumu:* Dalībniekam ir jāveic *OLS* valodas prasmju novērtējums līdz organizācijas noteiktajam termiņam.*]*

8.2. Organizācija savlaicīgi nodrošina dalībniekam piekļuvi *OLS* platformai, lai viņš varētu izpildīt iepriekš minētās prasības. Dalībnieks nekavējoties informē organizāciju, ja, izmantojot *OLS* platformu, rodas tehniskas vai citas problēmas. *]*

*[Izvēle, ja dalībnieks neizmanto OLS:*

Neattiecas*]*

**9. PUNKTS. DALĪBNIEKA ZIŅOJUMS (ES APTAUJA)**

9.1. Pēc mobilitātes pasākuma ārvalstīs dalībnieks 30 kalendāro dienu laikā pēc tam, kad ir saņēmis uzaicinājuma aizpildīt tiešsaistes ES aptauju, aizpilda un iesniedz to. Dalībniekiem, kuri neizpilda un neiesniedz tiešsaistes ES aptauju, organizācija var prasīt daļēji vai pilnībā atmaksāt saņemto finansiālo atbalstu.

9.2. Dalībniekam var nosūtīt papildu tiešsaistes aptauju, kas ļauj pilnībā ziņot par atzīšanas jautājumiem.

**10. PUNKTS. ĒTIKA UN VĒRTĪBAS**

10.1. Mobilitātes pasākumu veic saskaņā ar visaugstākajiem ētikas standartiem un piemērojamajiem ES, starptautiskajiem un Latvijas Republikas tiesību aktiem.

10.2. Līguma puses apņemas ievērot un nodrošināt, ka tiek ievērotas ES pamatvērtības (tādas kā cilvēka cieņas ievērošana, brīvība, demokrātija, vienlīdzība, tiesiskums un cilvēktiesības, arī minoritāšu tiesības).

10.3. Ja dalībnieks nepilda kādu no saviem šajā punktā noteiktajiem pienākumiem, finansiālo atbalstu var samazināt vai neizmaksāt.

**11. PUNKTS. DATU AIZSARDZĪBA**

11.1. Par visu personas datu apstrādi Līguma ietvaros atbild datu privātuma paziņojumā norādītais datu pārzinis saskaņā ar piemērojamajiem datu aizsardzības tiesību aktiem, jo īpaši Regulu (ES) 2018/1725[[2]](#footnote-3) un saistītajiem Latvijas Republikas datu aizsardzības aktiem, un atbilstīgi mērķiem, kas izklāstīti privātuma paziņojumā, kurš pieejams vietnē.

<https://webgate.ec.europa.eu/erasmus-esc/index/privacy-statement>

11.2. Nosūtošā organizācija, VA un Eiropas Komisija apstrādā šādus datus vienīgi saistībā ar Līguma īstenošanu un tā pēcpasākumiem, neskarot datu varbūtēju nodošanu struktūrām, kas ir atbildīgas par pārbaudēm un revīziju saskaņā ar ES tiesību aktiem, proti, Revīzijas palātai vai Eiropas Birojam krāpšanas apkarošanai (OLAF).

11.3. Iesniedzot rakstisku pieprasījumu, dalībnieks var piekļūt saviem personas datiem un labot kļūdainu vai nepilnīgu informāciju. Ja dalībniekam ir jautājumi par savu personas datu apstrādi, tas adresē tos nosūtošajai organizācijai un/vai Valsts aģentūrai. Sūdzību par personas datu apstrādi un datu izmantošanu Eiropas Komisijā dalībnieks var iesniegt Eiropas Datu aizsardzības uzraudzītājam.

**12. PUNKTS. LĪGUMA APTURĒŠANA**

12.1. Līgumu var apturēt pēc dalībnieka vai organizācijas iniciatīvas, ja ārkārtas apstākļi – jo īpaši *force majeure* (sk. 17. punktu) – padara īstenošanu neiespējamu vai to pārmērīgi apgrūtina. Apturēšana stājas spēkā dienā, par kuru abas puses ir rakstiski vienojušās. Pēc tam līguma darbību var atsākt.

12.2. Jebkura no pusēm – jebkurā brīdī – līgumu var apturēt, ja otra puse ir pieļāvusi vai tiek turēta aizdomās par to, ka ir pieļāvusi:

1. būtiskas kļūdas, pārkāpumus vai krāpšanu vai
2. pienākumu nopietnu neizpildi saistībā ar šā Līguma izpildi vai līguma slēgšanas tiesību piešķiršanas laikā (tostarp nepienācīgi īstenojis pasākumu, iesniedzis nepatiesu informāciju, nav iesniedzis pieprasīto informāciju, attiecīgā gadījumā ir pārkāpis ētikas principus utt.).

12.3. Tiklīdz apstākļi ļauj atsākt īstenošanu, pusēm nekavējoties jāvienojas par atsākšanas datumu (viena diena pēc apturēšanas beigu datuma). Apturēšanu atceļ no apturēšanas beigu datuma.

12.4. Apturēšanas laikā finansiālais atbalsts dalībniekam netiek maksāts.

12.5. Dalībnieks nevar pieprasīt zaudējumu atlīdzību sakarā ar organizācijas veiktu apturēšanu.

12.6. Apturēšana neietekmē organizācijas tiesības izbeigt Līgumu (sk. 13. punktu).

**13. PUNKTS. LĪGUMA IZBEIGŠANA**

13.1. Jebkura no pusēm var izbeigt Līgumu, ja rodas apstākļi, kuri padara īstenošanu nerealizējamu, neiespējamu vai to pārmērīgi apgrūtina.

13.2. Šādas izbeigšanas gadījumā dalībniekam ir tiesības saņemt finansiālā atbalsta summu, kas atbilst faktiskajam mobilitātes pasākuma periodam. Jebkurus atlikušos līdzekļus dalībnieks atmaksās.

13.3. Pienākumu nopietnas neizpildes gadījumā vai gadījumā, ja kāda no pusēm ir pieļāvusi pārkāpumus, krāpšanu, korupciju vai ir iesaistīts noziedzīgā organizācijā, nelikumīgi iegūtu līdzekļu legalizācijā, ar terorismu saistītos noziegumos (arī terorisma finansēšanā), bērnu darbā vai cilvēku tirdzniecībā, otra puse var izbeigt Līgumu, nosūtot oficiālu paziņojumu.

13.4. Organizācija patur tiesības ierosināt tiesvedību, ja pieprasītā atmaksa nav brīvprātīgi sniegta termiņā, par kuru dalībniekam paziņots ierakstītā vēstulē.

13.5. Izbeigšana stājas spēkā dienā, kas ir norādīta paziņojumā kā “izbeigšanas datums”.

13.6. Dalībnieks nevar pieprasīt zaudējumu atlīdzību sakarā ar organizācijas veiktu Līguma izbeigšanu.

**14. PUNKTS. PĀRBAUDES UN REVĪZIJAS**

14.1. Līguma puses apņemas sniegt visu detalizēto informāciju, ko pieprasa Eiropas Komisija, Valsts aģentūra vai jebkura cita ārēja struktūra, ko Eiropas Komisija vai Valsts aģentūra pilnvarojusi pārbaudīt, vai mobilitātes periods un Līguma noteikumi tiek vai tika pareizi īstenoti.

14.2. Visi ar līgumu saistītie konstatējumi var būt par pamatu Līguma 6. punktā norādītajiem pasākumiem vai citām tiesiskām darbībām saskaņā ar piemērojamiem Latvijas Republikas tiesību aktiem.

**15. PUNKTS. ZAUDĒJUMU ATLĪDZINĀŠANA**

15.1. Katra Līguma puse atbrīvo otru pusi no jebkādas civiltiesiskās atbildības par zaudējumiem, kas tai vai tās personālam radušies Līguma izpildes rezultātā, ar noteikumu, ka šādi zaudējumi nav radušies otras puses vai tās personāla nopietnu un apzinātu pārkāpumu dēļ.

15.2. Valsts aģentūra, Eiropas Komisija vai to personāls nav atbildīgi gadījumā, ja saistībā ar Līgumu ir izvirzīta prasība attiecībā uz jebkādiem zaudējumiem, kas nodarīti mobilitātes perioda izpildes laikā. Tādējādi Valsts aģentūra vai Eiropas Komisija neizpilda nevienu pieprasījumu par zaudējumu atlīdzību, kas pievienots šādai prasībai.

**16. PUNKTS. *FORCE MAJEURE***

16.1. Ja puse nav varējusi izpildīt savus Līgumā noteiktos pienākumus *force majeure* dēļ, tā netiek uzskatīta par tādu, kas nav izpildījusi minētos pienākumus.

16.2. *Force majeure* ir situācija vai notikums, kas:

1. liedz kādai no pusēm pildīt Līgumā noteiktos pienākumus,
2. bija neparedzama, bija ārkārtas situācija un bija ārpus pušu kontroles,
3. nav noticis kādas puses (vai citu pasākumā iesaistīto līdzdalīgo subjektu) kļūdas vai nolaidības dēļ,
4. nav bijis novēršams, lai gan ir ievērota pienācīga rūpība.

16.3. Par jebkuriem *force majeure* apstākļiem ir nekavējoties oficiāli jāpaziņo otrai pusei, norādot šo apstākļu veidu, iespējamo ilgumu un paredzamās sekas.

16.4. Pusēm ir nekavējoties jāveic visas darbības, lai ierobežotu *force majeure* radīto kaitējumu, un jācenšas iespējami drīzāk atsākt pasākuma īstenošanu.

**17. PUNKTS. PIEMĒROJAMĀS TIESĪBAS UN KOMPETENTĀ TIESA**

17.1. Līgumu reglamentē Latvijas Republikas normatīvie akti.

17.2. Kompetentajai tiesai, kas noteikta saskaņā ar Latvijas Republikas tiesību aktiem, ir ekskluzīva kompetence izskatīt visus strīdus starp organizāciju un dalībnieku par šī Līguma interpretāciju, piemērošanu vai spēkā esamību, ja šādu strīdu nevar atrisināt sarunu ceļā.

**18. PUNKTS. STĀŠANĀS SPĒKĀ**

Līgums stājas spēkā datumā, kad šo Līgumu parakstījusi pēdējā no abām pusēm.

PARAKSTI

|  |  |
| --- | --- |
| Dalībnieks | Organizācija |
| [vārds / uzvārds] | [vārds / uzvārds / funkcija] |
| [paraksts] | [paraksts] |
| Parakstīts [vieta], [datums] | Parakstīts [vieta], [datums] |

**Pielikums**

**Mācību līgums**

Dotācijas līguma pielikums - E*rasmus+* mācību līgums. Labuma guvējs:

* var sagatavot mācību līgumu pats, iekļaujot tajā elementus, kas uzskaitīti zemāk\*
* izveidot to projektu īstenotāju modulī *Beneficiary Module*;
* izmantot Eiropas Komisijas veidni: <https://www.erasmusplus.lv/sites/default/files/media_document/Europass_m%C4%81c%C4%ABbu_satura_l%C4%ABguma_paraugs.docx>

*\*Katrā mācību līgumā ietverami vismaz šādi elementi:*

* *Mācību līgumu noslēdz un paraksta trīs galvenās puses: dalībnieks (vai viņa likumīgais aizbildnis), nosūtītāja organizācija un uzņemošā organizācija;*
* *Informācija par mācību mobilitāti, tostarp: pasākuma veids, mobilitātes veids (fiziska, virtuāla vai jaukta tipa), sākuma un beigu datums;*
* *Informācija par mobilitātes dalībnieka pašreizējo amatu nosūtošajā organizācijā,*
* *Sagaidāmo mācību rezultātu saraksts un apraksts;*
* *Mācību programma un dalībnieka uzdevumi uzņemošajā organizācijā;*
* *Uzraudzības, mentorēšanas un atbalsta pasākumi un atbildīgās personas uzņēmējā organizācijā un nosūtītājā organizācijā;*
* *Mācību rezultātu novērtēšanas formāta, kritēriju un procedūru apraksts;*
* *Mācību rezultātu atzīšanas nosacījumu un procesa apraksts, kā arī dokumenti, kas jāizsniedz nosūtītājai vai uzņēmējai organizācijai, lai nodrošinātu atzīšanas pabeigšanu;*

1. Šā Līguma pielikumam nav obligāti jāpievieno dokumenti ar parakstu oriģināliem: atkarībā no valsts tiesību aktiem var pieņemt skenētas parakstu kopijas un elektroniskos parakstus. [↑](#footnote-ref-2)
2. Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK. [↑](#footnote-ref-3)